wickkiey/tamil-wikipedia-markdown huggingface dataset:
# அரேகிருசுணா மாலிக்கு



**அரேகிருசுணா மாலிக்கு** (பிறப்பு 4 ஆகஸ்ட் 1931) இந்தியாவைச் சேர்ந்த ஓர் அரசியல்வாதியாவார். 1931 ஆம் ஆண்டு ஆகத்து மாதம் 4 ஆம் தேதியன்று இவர் பிறந்தார். ஒடிசாவைச் சேர்ந்த இவர் பிராங்கிருசுணா மற்றும் பிரணலதா மாலிக்கு தம்பதியரின் மகனாவார். ஒரு நாடாளுமன்ற உறுப்பினராக இருந்தார். சனதா கட்சியின் உறுப்பினராக இந்திய நாடாளுமன்றத்தின் மேல் சபையான மாநிலங்களவையில் ஒடிசாவை பிரதிநிதித்துவப்படுத்தினார்.  

மாலிக்கின் உடன்பிறப்புகள் கோபிநாத், உபேந்திரநாத், பரமானந்தா மற்றும் புவி இயற்பியலாளர் குமரேந்திர மாலிக்கு ஆகியோராவர். இவரது பெயரன் அபிசேக்கு மகாநந்தா ஒடிசாவைச் சேர்ந்த இந்திய தேசிய காங்கிரசு அரசியல்வாதியாவார். மாநிலங்களவையில் வைரச் சந்திர மகந்தி, சுரேந்திர மொகந்தி மற்றும் லக்சுமண மகாபாத்ரோ ஆகியோரின் சமகாலத்திய அரசியல்வாதியான அரேகிருசுணா தனது பதவிக்காலத்தில் அணு எரிபொருள்கள், அகதிகள் குடியேற்றம், காலநிலை, கலை மற்றும் சினிமா போன்ற பல்வேறு விவகாரங்களில் 500 எண்ணிக்கைக்கும் மேற்பட்ட விவாதங்களில் பங்கேற்றுள்ளார்.
# ஜங்கா கிருஷ்ணமூர்த்தி



**ஜங்கா கிருஷ்ணமூர்த்தி** (*Janga Krishna Murthy*) (பிறப்பு 4 ஜூன் 1958) ஆந்திரப் பிரதேசத்தைச் சேர்ந்த ஒரு இந்திய அரசியல்வாதியாவார். குராசாலா சட்டமன்றத் தொகுதியின் முன்னாள் உறுப்பினரான இவர் ஆந்திரப் பிரதேசத்தின் சட்டமேலவை உறுப்பினராகத் தேர்ந்தெடுக்கப்பட்டார்.  

## அரசியல் வாழ்க்கை

- 1999 முதல் 2009 குரசாலா சட்டமன்றத் தொகுதியின் சடமன்ற உறுப்பினராக பணியாற்றினார்.
- 2019 முதல் சட்டமேலவை உறுப்பினராக இருக்கிறார்.
# திருநெட்டூர் மகாதேவர் கோயில்



**திருநெட்டூர் மகாதேவர் கோயில்** இந்தியாவில் கேரள மாநிலத்தில் எர்ணாகுளம் மாவட்டத்தில் உள்ள வைட்டிலா கிராமத்தில் அமைந்துள்ள கோயிலாகும். இக்கோயிலில் பரமேஸ்வரா மற்றும் மகா விஷ்ணு ஆகிய இரண்டு முதன்மைத் தெய்வங்கள் இருக்கின்றன.  

இக்கோயில் வளாகத்தில் பரமேஸ்வரர் ருத்ர ரூபமாகவும், மகா விஷ்ணு வைகுண்டேஸ்வரராகவும் உள்ளனர். இரண்டு தெய்வங்களும் கிழக்கு நோக்கி உள்ளன. கேரளாவின் 108 சிவன் கோவில்களில் ஒன்று என்றும், பரசுராம முனிவரால் சிவபெருமானுக்கு அர்ப்பணிக்கப்பட்ட கோயில் என்றும் நம்பப்படுகிறது.  

## கர்க்கடக வாவு
மலையாள மாதமான கர்க்கிடகத்தின் அமாவாசை நாளன்றுஏராளமானோர் மகா விஷ்ணு கோவிலில் தம் முன்னோர்களுக்கு காணிக்கை செலுத்த வருகிறார்கள். இக்கோயில் " கர்க்கடக வாவு "விற்கு மிகவும் புகழ் பெற்றது. அமாவாசை நாளில், பக்தர்கள் தங்கள் முன்னோர்களுக்கு மரியாதை செலுத்துவதற்காக கோயிலுக்குச் சென்று காணிக்கை செலுத்துகின்றனர்.  

## கோயில் அமைப்பு
5.5 ஏக்கர் வளாகத்தில் இக்கோயல் அமைந்துள்ளது. சிவனுக்கும், விஷ்ணுவுக்கும் தனித்தனி சன்னதிகள் உள்ளன. இக்கோயிலில் திருச்சுற்று, கருவறை உள்ளிட்டவை கேரள பாணியில் கட்டப்பட்டுள்ளன. வழிபாட்டுக்கூடம் அழகாக உள்ளது.  

## விழாக்கள்
தனு மாதத்தில் கொடியாட்டு விழா சிறப்பாகக் கொண்டாடப்படுகிறது. எட்டு நாள்கள் நடைபெறும் இவ்விழா ஆராட்டுடன் நிறைவடைகிறது. இரு கோயில்களும் கொடிமரத்தைக் கொண்டுள்ளதால், விழா பொதுவாகக் கொண்டாடப்படுகிறது. சிவராத்திரியும், அஷ்டமி ரோகிணி இங்கு சிறப்பாகக் கொண்டாடப்படும் பிற விழாக்களாகும்.  

## படத்தொகுப்பு
# கவுரகரி நாயக்கு

**கவுரகரி நாயக்கு** (Gourahari Naik) இந்தியாவைச் சேர்ந்த ஓர் அரசியல்வாதியாவார். 1959 ஆம் ஆண்டு நவம்பர் மாதம் 21 ஆம் தேதியன்று கியோஞ்சார் மாவட்டத்தில் மது நாயக்கின் மகனாக இவர் பிறந்தார். ஒடிசா அரசியலில் பாரதிய சனதா கட்சியின் உறுப்பினராக செயல்பட்டார். ஒடிசா சட்டமன்றத்தில் பாட்னாவை சட்டமன்ற உறுப்பினராக இரண்டு முறை பிரதிநிதித்துவப்படுத்தினார். 2000 மற்றும் 2004 ஆம் ஆண்டுகளில் நடைபெற்ற ஒடிசா சட்டப் பேரவைத் தேர்தல்களில் வெற்றி பெற்று 12ஆவது மற்றும் 13ஆவது ஒடிசா சட்டப் பேரவைக்கு தேர்ந்தெடுக்கப்பட்டார்.  

2000 ஆம் ஆண்டு நடைபெற்ற ஒடிசா சட்டப் பேரவைத் தேர்தலில், பாரதிய சனதா கட்சியின் வேட்பாளராக கவுரகரி நாயக்கு பாட்னா சட்டமன்றத் தொகுதியில் போட்டியிட்டார். இந்தத் தேர்தலில் அவர் மொத்தம் 5,149 வாக்குகள் பெற்று 12-ஆவது ஒடிசா சட்டப் பேரவைக்குத் தேர்ந்தெடுக்கப்பட்டார். தனது நெருங்கிய போட்டியாளரான இந்திய தேசிய காங்கிரசு கட்சியின் பத்மலோசன் சிங்கை 962 வாக்குகள் வித்தியாசத்தில் தோற்கடித்தார். 2004 முதல் 2009 வரை இந்த சட்டமன்றத்தில் பணியாற்றினார்.
# திரிபிரங்கோடு சிவன் கோயில்



**திரிபிரங்கோடு சிவன் கோயில்** கேரள மாநிலம் மலப்புரம் மாவட்டம் திரூர் அருகே உள்ள திரிபிரங்கோடு என்ற இடத்தில் அமைந்துள்ள ஒரு சிவன் கோயிலாகும்.  

இந்த பழமையான கோயில் திருநாவாய ரயில் நிலையத்திலிருந்து மேற்கில் 5 கி.மீ.தொலைவிலும், திரூர் ரயில் நிலையத்திலிருந்து 10 கி.மீ. தெலைவிலும் உள்ளது. வடக்குக் கேரளாவில் அமைநதுள்ள மிக முக்கியமான இந்து புனித யாத்திரைத் தலங்களில் இதுவும் ஒன்றாகும்.  

## கோயில் வளாகம்
கேரளாவில் உள்ள சிவபெருமானுக்கு அர்ப்பணிக்கப்பட்ட முக்கியமான கோயில்களில் இதுவும் ஒன்றாகும். இது 'வெள்ளோட்டு பாதம்' எனப்படும் வயல்வெளிகளின் ஓரத்தில் மேற்கு நோக்கி இக்கோயில் சுமார் 6 ஏக்கர் பரப்பளவில் பரந்து விரிந்து உள்ளது. கோயிலின் முன்புறம் ஒரு பெரிய ஆலமரம் உள்ளது. கோயில் வளாகத்தில் உள்ள மற்றொரு பெரிய மரம் சிவபெருமானுக்கு மிகவும் முக்கியமானதாக கருதப்படுகிற எலஞ்சி மரம் ஆகும். கோயில் வளாகத்தில் சிவபெருமானுக்கு உகந்ததாகக் கருதப்ப்டுகின்ற பேலை (பில்வம்/கூவலம்) மரம் உள்ளது. இங்கள்ள மூலவரான சிவலிங்கம், சுயம்புலிங்கமாக மேற்கு நோக்கி உள்ளது. இடதுபுறம் பார்வதி சன்னதி உள்ளது. இதைத்தவிர மேலும் நான்கு சன்னதிகள் இங்கு உள்ளன. ஒன்று 'மூலஸ்தானம்' எனப்படுகின்ற சிவன் உறையும் இடமாகும். மற்ற மூன்று சன்னதிகள் யமனைக் கொல்ல சிவன் எடுத்த மூன்று படி நிலைகளைக் குறிக்கிறது.  

கோயிலைச் சுற்றி ஐந்து குளங்கள் உள்ளன, அவற்றில் மூன்று கோயில் வளாகத்திலேயே காணப்படுகின்றன. கரணயில் கோயிலுக்கு முன்னால் காணப்படுகின்ற குளம் சிவன் உறையும் இடம் என்ற வகையில் உள்ளது. அதற்கு மிக அருகில் மேலும் இரண்டு குளங்கள் உள்ளன. கோவிலின் தென்மேற்கு மூலையில் உள்ள குளம், யமனைக் கொன்ற பின்னர் சிவன் தன் திரிசூலத்தைக் கழுவிய இடமாகக் கருதப்படுகிறது. கோயில் வளாகத்திற்கு வடகிழக்கு பகுதியில் ஒரு பெரிய குளம் பொது பயன்பாட்டிற்காக. நீச்சல் கற்றுக்கொள்வது, விலங்குகளை கழுவுதல் போன்றவை என்ற வகைகளில் பயன்படுத்தப்படுகிறது, கோயிலுக்குள் நுழைவதற்கு முன்பு பக்தர்கள் இங்கு குளித்துவிட்டுச் செல்கின்றனர்.  

இந்த கோயில் முக்கியக்கூறாக இங்கு காணப்படுகின்ற மூன்று மூலவர் சன்திகளைக் கூறலாம்.
# திரிதல மகா சிவன் கோயில்



**திரிதல மகா சிவன் கோயில்** இந்தியாவின் கேரள மாநிலத்தில் பாலக்காடு மாவட்டத்தில் உள்ள திரிதலாவில் பாரதப்புழா ஆற்றின் கரையில் அமைந்துள்ள சிவன் கோயிலாகும். இது ஒரு பழமையான இந்து கோயில் ஆகும்.  

இந்தக் கோயிலைப் பற்றிய குறிப்புகள் கொட்டாரத்தில் சங்குனியின் ஐதிஹ்யமாலா மற்றும் மலையாள இலக்கியத்தின் பல செவ்வியல் நூல்களில் காணப்படுகின்றன. இங்குள்ள சிவலிங்கமானது பரதபுழா ஆற்றின் மணலைக் கொண்டு அக்னிஹோத்ரியால் நிர்மாணிக்கப்பட்டதாகக் கூறப்படுகிறது. மணலால் இந்த சிவலிங்கம் ஆனதால் இதற்கு அபிஷேகம் செய்யப்படுவதில்லை. கேரளாவில் உள்ள 108 பிரசித்தி பெற்ற சிவன் கோயில்களில் இதுவும் ஒன்றாகும். கி.பி.9 அல்லது கி.பி.10 ஆம் நூற்றாண்டில் கட்டப்பட்ட இக்கோயில் சோழர் கலைப்பாணியிலிருந்து பாண்டிய கட்டிடக்கலைப் பாணிக்கு மாறியதைக் குறிப்பதாக வரலாற்றாசிரியர்கள் கூறுகின்றனர்.  

## புராணங்கள்
' பறையிபெற்ற பந்திருகுலம்' என்ற புராணத்தின் படி, வரருச்சி என்ற பிராமணர், பஞ்சமி என்ற தாழ்ந்த சாதிப்பெண்ணை மணந்தார். திருமணத்திற்குப் பின்னர், அவர்கள் நீண்ட பயணம் மேற்கொண்டனர். அப்போது பஞ்சமி பலமுறை கருவுற்றாள். ஒவ்வொரு முறை அவள் குழந்தையைப் பெற்றெடுத்தபோதும், கணவன் பெற்ற குழந்தையை அவ்விடத்திலேயே விட்டுவிடும்படி கூறினான். ஒவ்வொரு குழந்தையும் (மொத்தம் 12 குழந்தைகள்) வெவ்வேறு சாதியினரால் எடுத்து வளர்க்கப்பட்டது. அவர்கள் பந்திருகுலம் என்ற குலத்திற்குரியவர்களாகக் கருதப்பட்டனர். இவர்களைப் பற்றிய கதைகள் கொட்டாரத்தில் சங்குனி எழுதிய 'எய்திஹ்யமாலா' என்ற நூலில் குறிப்பிடப்பட்டுள்ளது.  

## கோயில் கட்டிடக்கலை
கேரளாவில் உள்ள ஒரு முக்கியமான தொல்பொருள் இடமாக இக்கோயில் கருதப்படுகிறது. பாரதப்புழா ஆற்றின் தென்கரையில் பாலக்காட்டில் இருந்து சுமார் 75 கி.மீ. தொலைவில் இக்கோயில் அமைந்துள்ளது. இந்தக் கோயில்கேரளாவின் பழமையான தொல்பொருள் தளமாக இன்னும் பாதுகாக்கப்பட்டு வருகிறது. இக்கோயிலும், இடிபாடுகளும் கி.பி.9 கி.பி. 10 ஆம் நூற்றாண்டின் முற்பகுதியைச் சேர்ந்த வரலாற்று நினைவுச்சின்னங்களாக அறியப்படுகிறது.
# மொதுகுலா வேணுகோபால ரெட்டி


**மொதுகுலா வேணுகோபால ரெட்டி (Modugula Venugopala Reddy)** ஒய். எஸ். ஆர். காங்கிரஸ் கட்சியைச் சேர்ந்த இந்திய அரசியல்வாதி ஆவார். இவர் பிப்ரவரி 2019 வரை தெலுங்கு தேசம் கட்சியில் இருந்தார். மேலும் 2014 இல் ஆந்திரப் பிரதேச சட்டமன்றத்திற்கு போட்டியிட்டு குண்டூர் மேற்கு சட்டமன்றத் தொகுதியில் இருந்து முன்னாள் அமைச்சர் கண்ணா லட்சுமிநாராயணாவை எதிர்த்து வெற்றி பெற்றார். 2009 தேர்தலில் ஆந்திரப் பிரதேசத்தில் உள்ள நரசராவ்பேட்டைமக்களவைத் தொகுதியிலிருந்து 15வது மக்களவைக்கு தேர்ந்தெடுக்கப்பட்டார்.
# உதயம்பேரூர் ஏகாதசி பெரும்திருக்கோயில் கோயில்


**உதயம்பேரூர் ஏகாதசி பெரும்திருக்கோயில்** இந்தியாவின் கேரள மாநிலம் எர்ணாகுளம் மாவட்டத்தில் உதயம்பேரூர் என்னுமிடத்தில் உள்ள சிவன் கோயிலாகும். பழமையான இந்த இந்துக் கோயில் கேரளாவின் கட்டிடக்கலை பாணிக்கு ஒரு சிறந்த எடுத்துக்காட்டாகும். நினைவுச்சின்ன கோபுரங்கள் மற்றும் சுற்றுக் கருவறை ஆகியவற்றைக் கொண்டுள்ள இக்கோயில் கேரளாவில் உள்ள பெரிய சிவன் கோயில்களில் ஒன்றாகும். இக்கோயில் சுமார் நான்கு ஏக்கர் நிலப்பரப்பில் உள்ளது. கோயிலின் முக மண்டபமான முதல் அறை கேரள திராவிட கட்டிடக்கலைப் பாணியில் கட்டப்பட்டதாகும். முனிவர் பரசுராமர் இங்குள்ள மூலவரை சிலையை நிறுவியதாக நாட்டுப்புற வழக்காறுகள் கூறுகின்றன. கேரளாவில் உள்ள 108 பிரசித்தி பெற்ற சிவன் கோயில்களில் இந்தக் கோயிலும் ஒன்றாகும்.
# கள்ளம் சதீசு ரெட்டி


**கல்லம் சதீசு ரெட்டி** (*Kallam Satish Reddy*) ஓர் இந்திய வணிக நிர்வாகியும், டாக்டர். ரெட்டீசு லாபரேட்டரியின் தற்போதைய தலைவருமாவார். இவர், 1993 இல் டாக்டர். ரெட்டீசு லாபரேட்டரியின் நிர்வாக இயக்குநராக சேர்ந்தார். 1997 இல் நிர்வாக இயக்குநராக உயர்த்தப்பட்ட இவர், மருந்துப் பொருட்களை உற்பத்தி செய்யும் நிறுவனத்திலிருந்து, பல்வேறு மருந்துகளைத் தயாரிப்பு நிறுவனமாக மாற்றினார்.  

ரெட்டி உசுமானியா பல்கலைக்கழகத்தில் வேதிப் பொறியியலில் இளம் அறிவியல் பட்டமும், பர்டூ பல்கலைக்கழகத்தில் மருந்தாக்க வேதியிய<nowiki/>லில் அறிவியல் பட்டமும் பெற்றுள்ளார்.
# வாதேசுவரம் கோயில்

**வாதேசுவரம் கோயில்** இந்தியாவின் கேரள மாநிலம் கண்ணூர் மாவட்டத்தில் அரோலியில் அமைந்துள்ள ஒரு சிவன் கோயிலாகும்.கேரளாவில் உள்ள 108 பழமையான சிவன் கோயில்களில் இதுவும் ஒன்றாகும். தென்னிந்தியாவில் உள்ள ஏராளமான சிவன் கோவில்களில் இதுவும் நன்கு அறியப்பட்டதாகும். மலை போல் காட்சியளிக்கும் குன்றின் மேல் கட்டப்பட்டுள்ள இது, 'வட மலபாரின் கைலாசம்' என்ற பெயரால் அழைக்கப்படுகிறது.  

இக்கோயில் *அஷ்டதள* (எட்டு இதழ்கள்) கட்டிடக்கலை பாணியில் மூஷிக மன்னன் வட்டுகவர்மாவால் கட்டப்பட்டதாக நம்பப்படுகிறது. இந்தப் பாணியில் கட்டப்பட்ட ஒரே இந்தியக் கோயில் என்ற பெருமையை இது பெறுகிறது. இங்குள்ள மூலவர் சிவன் ஆவார். இங்கு சாஸ்தா மற்றும் தட்சிணாமூர்த்தி ஆகியோர் வழிபடப்படுகின்றனர். இக்கோயில் மலபார் தேவஸ்வம் வாரியத்தால் நிர்வகிக்கப்படுகிறது.  

## அமைவிடம்
இக்கோயில் கண்ணூர் வழியாகச் செல்லும் தேசிய நெடுஞ்சாலையில் கிழக்கில் 150 மீட்டர் தொலைவில் அமைந்துள்ளது. இக்கோயில் பாப்பினிசேரி ஊராட்சியில் அரோலி கிராமத்தில் உள்ளது. இது கீச்சேரி மலையின் உச்சியில் கட்டப்பட்டுள்ளது, இதனைப் பார்ப்பதற்கு ஒரு மலை போல இருப்பதால்'வட மலபாரின் கைலாசம்' என்றழைக்கப்படுகிறது. அருகில் காலிகட் சர்வதேச விமான நிலையம் உள்ளது. மட்டன்னூர் அருகில் தற்போது கண்ணூர் சர்வதேச விமான நிலையம் கட்டப்பட்டு வருகிறது.  

## வரலாறு
இக்கோயில் சுமார் 1500 ஆண்டுகளுக்கு முன்பு மூஷிக வம்சத்தைச் சேர்ந்த 43 ஆவது ஆட்சியாளரான அன்றைய மன்னன் வட்டுகவர்மாவால் கட்டப்பட்டதாக நம்பப்படுகிறது. *மூஷிகவம்ச மகாகாவியத்தில்*, கவிஞர் அதுல இக்கோயிலைப் பற்றிக் குறிப்பிடுகிறார்.  

## வழிபாடு
இக்கோயிலின் மூலவர் சிவன். இவர் வாதேசுவரத்தப்பன் என்றழைக்கப்படுகிறார். இங்கு உமாமஹேஸ்வரர் ஆகக் கருதப்படுகின்ற சிவன், சாஸ்தா, தட்சிணாமூர்த்தி மற்றும் கிராதமூர்த்தி போன்ற தெய்வங்களும் வழிபாட்டில் உள்ளன.  

## மேலும் பார்க்கவும்
- கொட்டியூர் கோவில்
- ராஜராஜேஸ்வரர் கோவில்
# ஜி. வி. பிரசாத்


**ஜி. வி. பிரசாத்** (*G. V. Prasad*) ஓர் இந்திய வணிக நிர்வாகியும், டாக்டர். ரெட்டீசு லாபரேட்டரியின் இணைத் தலைவரும், நிர்வாக இயக்குநரும் ஆவார். அழகப்பா தொழில்நுட்பக் கல்லூரியில் வேதியியல் பொறியியல் படித்தார். சிகாகோவிலுள்ள இலினாய்ஸ் தொழில்நுட்பக் கழகத்தில் பொறியியல் பட்டப்படிப்பைத் தொடர்ந்து பர்டூ பல்கலைக்கழகத்தில் ஒரு வருட வணிக மேலாண்மை படித்தார். 1982 இல் அமெரிக்க வேதியியலாளர் நிறுவனம் வழங்கும் 'சிறந்த மூத்த மாணவர்' விருதை வென்றார். ஓராண்டு கழித்து பர்டூ பல்கலைக்கழகத்தில் தொழில்துறை நிர்வாகத்தில் முதுகலைப் பட்டம் பெற்றார்.  

பிரசாத் 1985 இல் பென்செக்ஸ் லேப்ஸ் என்ற மருந்து நிறுவனத்துடன் இணைந்து நிறுவினார். பென்செக்ஸ் பின்னர் டாக்டர். ரெட்டீசு லாபரேட்டரியால் கையகப்படுத்தப்பட்டது. சில காலம் கட்டுமானத் தொழிலுக்குத் திரும்பினார். 1990 ஆம் ஆண்டில், இவர் சார்மினார் என்ற மருந்து நிறுவனத்தின் தலைமை நிர்வாக அதிகாரியாக இருந்தார். 2001 ஆம் ஆண்டில், இவரது நிறுவனமும் டாக்டர் ரெட்டி நிறுவனத்துடன் இணைக்கப்பட்டது மேலும் பிரசாத் இணைக்கப்பட்ட நிறுவனத்தின் துணைத் தலைவராகவும், தலைமை நிர்வாக அதிகாரியாகவும் பொறுப்பேற்றார்.  

## தனிப்பட்ட வாழ்க்கை
பிரசாத், டாக்டர். ரெட்டீசு லாபரேட்டரியின் நிறுவனர் கள்ளம் அஞ்சி ரெட்டியின் மகள் அனுராதாவை மணந்தார். அனுராதா டாக்டர். ரெட்டீசு அறக்கட்டளையின் நிர்வாக அறங்காவலராகவும், இந்தியாவின் பாரம்பரியங்கள் மற்றும் கலாச்சாரத்தை ஊக்குவிக்கும் நிறுவனமான சப்தபர்ணியின் நிறுவனர்-இயக்குனராகவும் இருக்கிறார்.
# பல்லே ரகுநாத ரெட்டி

**பல்லே ரகுநாத ரெட்டி** (*Palle Raghunatha Reddy*) ஆந்திரப் பிரதேசத்தின் தெலுங்கு தேசம் கட்சி அரசியல்வாதியாவார். இவர், 2014 முதல் 2019 வரை புட்டபர்த்தி சட்டமன்ற உறுப்பினராக இருந்தார்.  

இவர் முதன்முதலில் 1999 இல் அனந்தபூர் மாவட்டத்தில் உள்ள நல்லமடா தொகுதியிலிருந்து சட்டமன்ற பொதுத் தேர்தலில் தேர்ந்தெடுக்கப்பட்டார். பின்னர் தலைமை அரசாங்க கொறடாவாக பணியாற்றினார் ஆனால் கட்சிக்குள் இருந்து கடுமையான எதிர்ப்பை எதிர்கொண்டார். 2007ல் சட்ட மேலவைக்கு தேர்ந்தெடுக்கப்பட்டார்.  

இவர், முதலமைச்சர் நா. சந்திரபாபு நாயுடுவுடன் இணைந்து விசாகப்பட்டினத்தில் தகவல் தொழில்நுட்பத்தில் *ஏபி கிளவுட்* இமுன்முயற்சியைத் தொடங்கினார்.
# மூலோபாயப் படைகளுக்கான கட்டளையகம், இந்தியா



**மூலோபாயப் படைகளுக்கான கட்டளையகம்** (SFC), இதனை மூலோபாய அணு ஆயுதக் கட்டளையகம் என்றும் அழைக்கப்படுகிறது. இதன் தலைவர் மூத்த இராணுவத் தளபதி ஆவார். இது இந்திய அணுசக்தி கட்டளை ஆணையத்தின் (NCA) கீழ் செயல்படுகிறது. இதன் தற்போதைய கட்டளைத் தலைவர் வைஸ் அட்மிரல் சூரஜ் பெர்ரி ஆவார். தந்திரோபாய மற்றும் மூலோபாய அணு ஆயுதக் களஞ்சியத்தின் மேலாண்மை மற்றும் நிர்வாகத்திற்கு இந்த அமைப்பு பொறுப்பாகும். இது 4 சனவரி 2003 அன்று இந்தியப் பிரதமர் அடல் பிகாரி வாச்பாய் அரசால் உருவாக்கப்பட்டது. இதன் முதல் தலைவர் ஏர் மார்ஷல் தேஜா மோகன் அஸ்தானா ஆவார்.  

## பொறுப்பு
மூன்று நட்சத்திர தகுதியுடன் கூடிய இராணுவப் படைத்தலைவரின் கீழ் இந்திய அணுசக்தி கட்டளை ஆணையத்தின் ஆணைகளை நிறைவேற்றுவது மூலோபாயப் படைகள் கட்டளையகத்தின் பொறுப்பாகும். இந்திய அணுசக்தி கட்டளை ஆணையத்திடமிருந்து வெளிப்படையான ஒப்புதலைப் பெற்ற பிறகு, அணு ஆயுதங்கள் மற்றும் போர்க்கப்பல்களை வழங்கும் செயல்முறையைத் தொடங்கும் முழுப் பொறுப்பையும் இந்த அமைப்பு கொண்டுள்ளது. NCAவின் முறையான ஒப்புதலுடன், இலக்கு பகுதியின் சரியான தேர்வு SFCஆல் அளவீடு செய்யப்பட்ட, முடிவெடுக்கும் பல்வேறு நிலைகளை உள்ளடக்கிய ஒட்டுமொத்த செயல்பாட்டின் மூலம் முடிவு செய்யப்படும்.  

இந்திய வான்படையின் குண்டு வீச்சு விமானங்கள் மற்றும இந்தியக் கடற்படையின் நீர்மூழ்கிக் கப்பல்கள் மூலம் செலுத்தப்படும் அணு ஆயுதங்கள் மற்றும் அக்னி ஏவுகணைகள், பிரித்வி ஏவுகணைகள், சூரியா தாக்குகணைகள் மற்றும் பிரம்மோஸ் ஏவுகணைகளை கையாள்வதற்கு இந்த அமைப்பே பொறுப்பாகும்.  

## இதனையும் காண்க
- அணுசக்தி கட்டளை ஆணையம் (இந்தியா)
# முகமது பரீதுதீன்


**முகமது பரீதுதீன்** (*Mohammed Fareeduddin*) (14 அக்டோபர் 1957 - 29 டிசம்பர் 2021) தெலங்காணா சட்ட மேலவை உறுப்பினராக பணியாற்றிய ஒரு இந்திய அரசியல்வாதி ஆவார். இவர் 2016 இல் பாரத் இராட்டிர சமிதி வேட்பாளராக போட்டியின்றி தேர்ந்தெடுக்கப்பட்டார்  

## அரசியல் வாழ்க்கை
பரீதுதீன், 2009 முதல் பத்து ஆண்டுகள் ஆந்திரப் பிரதேசத்தின் சட்டமன்ற உறுப்பினராக இருந்தார். இந்திய தேசிய காங்கிரசு அரசியல்வாதியாக தனது அரசியல் வாழ்க்கையைத் தொடங்கிய இவர் ஆம்பர்பேட்டை தொகுதியில் போட்டியிட்டார். இத்தேர்தலில் இவர் பாரதிய ஜனதா கட்சியின் ஜி. கிஷன் ரெட்டியிடம் தோல்வியடைந்தார். பின்னர், ஆகஸ்ட் 2014 இல் பாரத் இராட்டிர சமிதியில் சேர்ந்தார்  

2016 ஆம் ஆண்டில், தெலங்காணா சட்டமன்ற உறுப்பினராகத் தேர்ந்தெடுக்கப்பட்டார். இது 2014 ஆம் ஆண்டில் ஆந்திரப் பிரதேசத்தைப் பிரித்ததன் மூலம் உருவாக்கப்பட்டது.  

2004 மே மாதம், முதலமைச்சர் எ. சா. ராஜசேகர் அரசில் சிறுபான்மை நலன் மற்றும் மீன்வளத்துறை அமைச்சரானார். பின்னர் 2007 இல் கூட்டுறவுத் துறை அமைச்சரானார்  

## இறப்பு
இவர் 29 டிசம்பர் 2021 அன்று ஐதராபாத்தில் உள்ள ஒரு தனியார் மருத்துவமனையில் தனது 67வது வயதில் மாரடைப்பால் காலமானார்
# காக்கத்துருத்து



**காக்கத்துருத்து (Kakkathuruth)** இந்தியாவின் கேரள மாநிலத்தில் உள்ள ஆலப்புழா மாவட்டத்தில் வேம்பநாட்டு ஏரியால் சூழப்பட்ட ஒரு சிறிய தீவு ஆகும். *காகங்களின் தீவு* என்றும் இத்தீவு அழைக்கப்படுகிறது. அமெரிக்க தொலைக்காட்சி நிறுவனமான நேசனல் சியோகிராஃபிக் தொலைக்காட்சி , காக்கத்துருட்டில் இருந்து பார்க்கப்படும் சூரிய மறைவு நிகழ்வு உலகின் மிகச் சிறந்ததாக காட்சி அனுபவம் என வர்ணிக்கிறது. கிரகத்தின் வெவ்வேறு பகுதிகளில் எடுக்கப்பட்ட 24 மிக அழகான படங்களில் ஒன்றாக இக்காட்சியை இந்நிறுவனம் சேர்த்துள்ளது.  

## கண்ணோட்டம்
ஆலப்புழாவின் வடக்கு முனையில் உள்ள எழுபுன்னா கிராமத்தில் காக்கத்துருத்து தீவு அமைந்துள்ளது. ஒரு கிலோமீட்டர் தொலைவில் உள்ள எரமல்லூர் காக்கத்தூருக்கு அருகில் உள்ள நிலப்பகுதியாகும். எரமல்லூரில் இருந்து படகு மூலம் தீவை அணுகலாம். மூன்று கிலோமீட்டர் நீளமும் ஒன்றரை கிலோமீட்டர் அகலமும் கொண்ட இந்த தீவில் சுமார் 300 குடும்பங்கள் வசிக்கின்றன. வேம்பநாட்டு ஏரியின் நடுவில் அமைந்துள்ள காக்கத்துருத்து காகங்கள் மற்றும் பல பறவைகளின் புகலிடமாகமாகவும் பறவை ஆர்வலர்களின் விருப்பமான இடமாகவும் உள்ளது.  

தீவில் பெரிய சாலைகள் எதுவும் இல்லை மற்றும் மண் சாலைகளில் மிதிவண்டி முக்கிய வாகனமாகப் பயன்படுத்தப்படுகிறது. தீவில் அங்கன்வாடியும் (குழந்தைகளுக்கான பள்ளி) மற்றும் ஆயுர்வேத மருத்துவமனையும் உள்ளன. சதுப்பு நிலங்கள், தென்னந்தோப்புகள் எங்கும் காணக்கூடியவையாக உள்ளன. வேம்பநாட்டு காயலின் பரந்த தன்மை காக்காத்துருத்தை ஆலப்புழாவின் முக்கியமான சுற்றுலாத் தலமாக மாற்றியுள்ளது. 2016 ஆம் ஆண்டில், நேசல் சியோகிராஃபிக் தொலைக் காட்சி நிறுவனம் உலகின் 24 மிக அழகான இடங்களில் ஒன்றாக காக்காத்துருத்தை தேர்ந்தெடுத்தது.  

## மேலும் பார்க்கவும்
- கேரளா காயல்
# தும்மல நாகேசுவர ராவ்



**தும்மல நாகேசுவர ராவ்** (*Thummala Nageswara Rao*) இந்திய தேசிய காங்கிரசு அரசியல்வாதி ஆவார். இவர் ஆந்திரப் பிரதேச அரசாங்கத்திலும், பின்னர், தெலங்காணா அரசாங்கத்திலும் 4 முறை முக்கிய துறைகளின் அமைச்சராக இருந்துள்ளார். இவர் கம்மம் மாவட்டத்தைச் சேர்ந்தவர்.  

## அரசியல் வாழ்க்கை
இவர் 1982 தேர்தல் சமயத்தில் தெலுங்கு தேசத்தில் சேர்ந்தார். ஆனால் 1983 தேர்தலில் தோல்வியடைந்தார். 1985, 1994 மற்றும் 1999 ஆம் ஆண்டுகளில் சத்துப்பள்ளி தொகுதியிலிருந்து தெலுங்கு தேசம் கட்சி வேட்பாளராக ஆந்திரப் பிரதேசத்தின் சட்டமன்றத்திற்கு மூன்று முறை தேர்ந்தெடுக்கப்பட்டார்.  

2014 தேர்தலில் மீண்டும் அந்த தொகுதியில் போட்டியிட்டு 6,000 வாக்குகள் வித்தியாசத்தில் தோல்வியடைந்தார். ஆந்திரப் பிரதேசம் இரண்டாகப் பிரிந்ததால் தெலங்காண சட்டப் பேரவைக்கு தேர்தல் நடந்தது.  

இவர் செப்டம்பர் 2014 இல் பாரத இராட்டி சமிதியில் சேர்ந்தார். டிசம்பர் 2014 இல் அமைச்சரவையில் சேர்ந்து சாலைகள் மற்றும் கட்டிடங்கள் அமைச்சராக பணியாற்றினார். தற்போதைய அரசாங்கத்தில் சாலைகள் மற்றும் கட்டிடங்கள் துறை அமைச்சராக பணியாற்றினார். இவர் கட்சியை விட்டு வெளியேறி செப்டம்பர் 2023 இல் இந்திய தேசிய காங்கிரசில்ல் சேர்ந்தார்.  

2016 இல் தெலங்காணா சட்ட மேலவை உறுப்பினராக சில காலம் பணியாற்றினார். இடைத்தேர்தலில் பாலைர் தொகுதியில் 45,676 வாக்குகள் பெரும்பான்மையுடன் வெற்றி பெற்றார்.
# அமீர் அப்துல்லா கான் நியாசி

தோல்வி அடைந்த பாகிஸ்தான் லெப். ஜெனரல் ஏ. ஏ. கே. நியாசி, இந்தியாவின் லெப். ஜெனரல் ஜெகத் சிங் அரோராவிடம் சரணடையும் ஒப்பந்தத்தில் கையொப்பமிடும் காட்சி]]  

**லெப்டினண்ட் ஜெனரல் ஏ. ஏ. கே. நியாசி** (Lieutenant General *Amir Abdullah Khan Niazi*) (1915 - 1 பிப்ரவரி 2004), வங்காளதேச விடுதலைப் போர் மற்றும் 1971 இந்தியா-பாகிஸ்தான் போரின் போது கிழக்கு பாகிஸ்தான் பகுதியில் பாகிஸ்தான் இராணுவத்தின் கட்டளை அதிகாரியாக இருந்தார். போரில் பாகிஸ்தான் படைகள், இந்தியப் படைகளிடம் தோற்றதால், லெப். ஜெனரல் ஏ. ஏ. கே. நியாசி தலைமையிலான பாகிஸ்தான் இராணுவத்தின் 70,000 படைவீரர்கள் எவ்வித நிபந்தனையுமின்றி, 16 டிசமப்ர் 1971 அன்று இந்திய இராணுவ அதிகாரி லெப். ஜெனரல் ஜெகத் சிங் அரோராவிடம் சரண் அடையும் ஒப்பந்தத்தில் கையொப்பமிட்டார்.  

## அடிக்குறிப்புகள்
# வலியசாலை மகாதேவர் கோயில்



**வலியசாலை மகாதேவர் கோயில்** இந்தியாவில கேரளாவில் திருவனந்தபுரத்தில் உள்ள பழமையான திரிமூர்த்தி கோயில்களில் ஒன்றாகும். காந்தளூர் சாலை என்ற புகழ்பெற்ற பல்கலைக்கழகம் பல நூற்றாண்டுகளுக்கு முன்பு இங்கு இருந்தது.  

## புராணம்
சேர, சோழ, பாண்டிய மன்னர்கள் ஒருவரை ஒருவர் எதிர்த்துப் போரிட்டு கந்தளூர் பகுதியில் இறந்தனர். அவர்களின் இறுதிச் சடங்குகளின்போது அவர்களின் ராணிகள் சதியில் ஈடுபட்டனர். சதியில் அவர்கள் ஈடுபட்ட இடத்தில் பிரம்மா, வெங்கட பெருமாள் மற்றும் மகாதேவர் ஆகியோருக்கு கோயில்கள் எழுப்பப்பட்டன.
# பெரும்குளம்



**பெரும்குளம்** (*Perumkulam*) இந்தியாவின் கேரள மாநிலத்தில் உள்ள கொல்லம் மாவட்டத்தில் உள்ள ஒரு கிராமமாகும். இது இந்தியாவின் இரண்டாவது மற்றும் கேரளாவின் முதல் புத்தகங்களின் கிராமமாகும். இந்த கிராமம் 2020 ஆம் ஆண்டு சூன் மாதம் 19 ஆம் தேதியன்று அங்கீகாரத்தைப் பெற்றது  

## அமைவிடம்
பெரும்குளம் கிராமம் கொட்டாரக்கரா - பூவட்டூர் சாலையில் குளக்கடை ஊராட்சியில் கொட்டரக்கரா நகரத்திலிருந்து 6 கி.மீ. தொலைவிலும், பிரதான மத்திய சாலையில் ஈஞ்சக்காட்டில் இருந்து 3 கி.மீ. தொலைவிலும் அமைந்துள்ளது. அருகிலுள்ள இரயில் நிலையம் கொட்டாரகரா இரயில் நிலையம் ஆகும்.  

## மக்கள்தொகையியல்
ஆம் ஆண்டின் மக்கள் தொகை கணக்கெடுப்பு தரவுகளின் படி பெரும்குளத்தின் மொத்த மக்கள் தொகை 19074 ஆகும். இதில் ஆண்கள் 9286 பேரும் பெண்கள் 9788 பேரும் இருந்தனர்.
# கோகா ராமசுவாமி



**கோகா ராமசுவாமி** (*Goka Ramaswamy*) (1933 - 21 மார்ச் 2005) பிரிக்கப்படாத ஆந்திரப் பிரதேசத்தைச் சேர்ந்த இந்திய தேசிய காங்கிரசின் இந்திய அரசியல்வாதி ஆவார். ராமசாமி 1978 முதல் 1982 வரை ஆந்திரப் பிரதேசத்தில் அமைச்சராகப் பல்வேறு துறைகளை வகித்தார். இவர் 1978 மற்றும் 1983 ஆம் ஆண்டுகளில் ஆந்திரப் பிரதேச சட்டமன்றத்தின் கான்பூர் (நிலையம்) சட்டமன்றத் தொகுதிக்கு இரண்டு முறை இந்திய தேசிய காங்கிரசு வேட்பாளராகத் தேர்ந்தெடுக்கப்பட்டார். என். டி. ராமராவ் புதிதாகத் தொடங்கப்பட்ட தெலுங்கு தேசம் கட்சி முதல் முறையாக அரசு அமைத்தபோது ஆந்திரப் பிரதேச சட்டப் பேரவையில் 1983 மற்றும் 1985 க்கு இடையில் காங்கிரசு சட்டமன்றக் கட்சியின் துணைத் தலைவராகவும் இருந்தார்.
# ஓல்டுஆம் இலை ஆமை



**ஓல்டுஆம் இலை ஆமை** (*Oldham's leaf turtle*)(*சைக்கிள்மைசு ஓல்டுகாமி*) என்பது *ஜியோமிடிடே* குடும்பத்தில் உள்ள ஒரு ஆமை சிற்றினம் ஆகும்.  

## சொற்பிறப்பியல்
ஓல்டுஆம் இலை ஆமையின் சிற்றினப் பெயரான, *ஓல்டுகாமி* மற்றும் பொதுவான பெயர், ஓல்டு ஆம் இலை ஆமை, இந்தியப் புவியியல் ஆய்வகத்தின் கண்காணிப்பாளரான தோமசு ஓல்டு ஆமின் நினைவாக இடப்பட்டுள்ளது. *சைக்கிள்மைசு* என்ற பொதுவான பெயர் கிரேக்க κύκλος (kyklos, அதாவது 'சுற்று' அல்லது 'வட்டம்', தலையோட்டின் வடிவத்தைக் குறிக்கிறது. மற்றும் εμύς (emys; 'நன்னீர் ஆமை' என்பதிலிருந்து வந்தது.  

## புவியியல் வரம்பு
*சை. ஓல்ட்காமி* வங்காளதேசம், மிசோரமின் தெராய், மியான்மர், தாய்லாந்து, வியட்நாம், மேற்கு போர்னியோ, சுமத்ரா மற்றும் சாவகம் தீவில் காணப்படுகிறது. மேலும், ***சைக்கிள்மைசு*** ***ஓல்டுகாமி சானென்சிசு*** சில நேரங்களில் இதன் ஓடு வடிவத்தின் காரணமாக ஒரு தனித்துவமான இனமாகக் கருதப்படுகிறது. மத்திய மியான்மரில் இருந்து தாய்லாந்து மற்றும் கம்போடியா வரை இது நிகழ்கிறது.  

## கலப்பினம்
ஜெர்மனியில், ஆண் *சைக்கிள்மைசு* *(ஓல்டுகாமி)* *சானென்சிசு* மற்றும் சீனா ஆமை ஒன்றிற்கும் இடையேயான கலப்பின நிகழ்வு விவரிக்கப்பட்டுள்ளது.
# கராச்சியில் காற்று மாசுபாடு

**கராச்சியில் காற்று மாசுபாடு** (*Air pollution in Karachi*) பாக்கித்தான் நாட்டின் முதன்மையான தொழில் நகரமும், வணிக தலைநகரமுமான கராச்சி<nowiki/>யில் ஏற்பட்டுள்ள காற்று மாசுபாட்டை இக்கட்டுரை விவரிக்கிறது. காற்று மாசுபாட்டால் பாதிக்கப்பட்டுள்ள உலகின் 12 ஆவது மிகப்பெரிய நகரமாக கராச்சி நகரம் கருதப்படுகிறது. குறிப்பிடத்தக்க காற்று மாசுபாடு பிரச்சனையை கராச்சி நகரம் நாள்தோறும் எதிர்கொள்கிறது. கராச்சியின் காற்றின் தரம் பல ஆண்டுகளாக மோசமடைந்து வருகிறது, மாசு அளவுகள் பெரும்பாலும் உலக சுகாதார அமைப்பு நிர்ணயித்த பாதுகாப்பான வரம்புகளை மீறியுள்ளன.  

## காற்றின் தரக் குறியீடு
கராச்சி நகரத்தின் காற்றுத் தரக் குறியீடு அளவு 193 என்ற ஆரோக்கியமற்ற நிலைக்கு உயர்ந்துள்ளது. இந்த அளவின் அடிப்படையில் இது உலகின் நான்காவது மிகவும் மாசுபட்ட நகரமாகும்.  

கராச்சியில் காற்று மாசுபடுவதற்கு நுண் துகள்கள் முக்கியப் பங்கு வகிக்கின்றன. கராச்சி நகரத்தின் காற்றில் 2.5 மைக்ரோமீட்டர் அல்லது அதற்கும் குறைவான விட்டம் கொண்ட துகள்களின் செறிவு உலக சுகாதார நிறுவனத்தின் வருடாந்திர காற்றின் தர வழிகாட்டி மதிப்பை விட 11.8 மடங்கு அதிகமாக உள்ளதாகப் பதிவு செய்யப்பட்டுள்ளது.  

## மாசுபாட்டின் முக்கிய ஆதாரங்கள்
போக்குவரத்து மற்றும் தொழில்துறை உமிழ்வுகள், கழிவுகளை எரித்தல், மின்னுற்பத்தி உமிழ்வுகள், குளிர்சாதன பெட்டிகளில் இருந்து உமிழ்வுகள், தூசி வீச்சு மற்றும் வீடுகள் மற்றும் விடுதிகளில் பயன்படுத்தப்படும் அடுப்புகள் ஆகியவை கராச்சியின் காற்று மாசுபாட்டுக்கு முக்கிய ஆதாரங்களாகும்.
# த டைம்சு ஒஃப் சிலோன்


***த டைம்சு ஒஃப் சிலோன்*** (*The Times of Ceylon*) என்பது இலங்கையில் கொழும்பு நகரில் இருந்து வெளியிடப்பட்ட ஓர் ஆங்கிலச் செய்திப் பத்திரிகை ஆகும். இது முதன் முதலில் 1846-ஆம் ஆண்டில் *சிலோன் டைம்சு* என்ற பெயரில் வெளிவந்தது. இதன் வெளியீடு 1985 இல் நிறுத்தப்பட்டது.  

## வரலாறு

சிலோன் டைம்சு செய்தி இதழ் 1846 சூலை 11 இல் செயலிழந்த *த சிலோன் கெரால்டு* அச்சகத்தில் வில்சன், ரிச்சி நிறுவனத்தினரால் தொடங்கப்பட்டது. *தி ஒப்சர்வர்* பத்திரிகைக்குப் போட்டியாகவும், பிரித்தானியக் குடியேற்றங்களின் வணிக நலன்களை மேம்படுத்துவதற்காகவும் இந்த செய்தித்தாள் தொடங்கப்பட்டது. தொடக்கத்தில் செவ்வாய், வெள்ளிக்கிழமைகளில் மட்டும் இது வெளியிடப்பட்டது.  

1858 இல் இப்பத்திரிகை நிறுவனத்தை யை இலண்டனின் *த குளோப்* பத்திரிகையின் முன்னாள் ஆசிரியர் ஜோன் கேப்பர் விலைக்கு வாங்கினார். பிரித்தானியா திரும்பினார். புதிய உரிமையாளர்களின் கீழ் பத்திரிகையின் முக்கியத்துவம் குறைந்து, அது கலைக்கப்பட்டது. கேப்பர் மீண்டும் இலங்கை திரும்பி, அப்புத்தளையைச் சேர்ந்த காப்பித் தோட்ட உரிமையாளரான அவரது மகன் பிராங்க் ஏ. கேப்பரின் உதவியுடன், 1882 ஆம் ஆண்டில் பத்திரிகையை மீண்டும் வாங்கி *தி டைம்ஸ் ஒஃப் சிலோன்* என்ற பெயரில் வெளியிட்டார். ஜோன் கேப்பர் பத்திரிகையின் நிர்வாகத்தை அவரது இரண்டு மகன்களிடம் விட்டுவிட்டு, 1884-இல் இலங்கையில் இருந்து வெளியேறினார்.  

டைம்சு நிறுவனமும் அதன் போட்டியாளரான அசோசியேட்டட் நியூஸ் பேப்பர்ஸ் ஒப் சிலோன் லிமிடெட் (ANCL) ஆகியவை 1948-இல் பிரித்தானியாவிடம் இருந்து இலங்கை விடுதலை பெற்றபோது செய்தித்தாள் துறையில் ஆதிக்கம் செலுத்தின. அசோசியேட்டட் நியூசுபேப்பர்சு நிறுவனம் சூலை 1973 இலும், டைம்சு நிறுவனம் ஆகத்து 1977 இலும் இலங்கை அரசாங்கத்தால் தேசியமயமாக்கப்பட்டன. பின்னர் டைம்சு நிறுவனம் நிதி மற்றும் தொழிலாளர் பிரச்சனைகளை எதிர்கொண்டதை அடுத்து, 1985 சனவரி 31 அன்று இப்பத்திரிகையும் அதன் பல்வேறு வெளியீடுகளும் மூடப்பட்டன. தேசியமயமாக்கலுக்கு முன் அசோசியேட்டட் நியூசுபேப்பர்சு நிறுவனத்தின் தலைவர் ரஞ்சித் விஜேவர்தன, டைம்சு வெளியீடுகளின் வர்த்தகப் பெயர்களையும், நூலகத்தையும் வாங்கினார். விஜேவர்தனாவின் நிறுவனமான விஜயா நியூசுபேப்பர்சு, முன்னாள் டைம்சு வெளியீடுகளின் பெயர்களைப் பயன்படுத்தி பல்வேறு செய்தித்தாள்களைத் தொடங்கியது.
# அபிராமி ராமநாதன்


**அபிராமி ராமநாதன்** (பிறப்பு:1947) என்பவர் தமிழ்நாட்டைச் சேர்ந்த தமிழ்த் திரைப்படத் தயாரிப்பாளர் மற்றும் தொழிலதிபராவார். சென்னையில் உள்ள பிரபலமான அபிராமி மெகா மால் மற்றும் அபிராமி திரையரங்குகளின் உரிமையாளராக உள்ளார். திரைப்படத் தயாரிப்பாளர் சங்கத்தின் தலைவராகவும் தென்னிந்திய திரைப்பட வர்த்தக சபையின் தலைவராகவும், இந்திய திரைப்பட கூட்டமைப்பின் பொதுச் செயலாளராகவும் இருந்துள்ளார். இவர் பல்வேறு நிகழ்வுகளுக்கு நன்கொடையாளராகவும் தமிழ்நாடு திரையரங்கு மற்றும் மல்டிபிளக்ஸ் உரிமையாளர் சங்கத்தின் புரவலராகவும் உள்ளார்.  

அபிராமி மால் இடித்துக்கட்ட அப்பாசாமி ரியல் எஸ்டேட் நிறுவனத்திற்கு ஏலம் அளிக்கப்பட்டதில் வரி ஏய்ப்பு நடந்தாகக் கூறி இவரிடம் வருமானவரிச் சோதனை 2023 நவம்பரில் நடைபெற்றது. இவரது அலுவலகத்திலும் வீட்டிலும் நடைபெற்ற சோதனையில் கணக்கில் காட்டப்படாத நகைகள் கண்டெடுக்கப்பட்டதாக செய்திகள் வந்தன.  

## தனி வாழ்க்கை
சிவகங்கை மாவட்ட பூலாங்குறிச்சியில் 1947 ஆம் ஆண்டு ஆகஸ்ட் 26 ஆம் நாள் சிவலிங்கம் செட்டியார், மீனாட்சி ஆச்சி தம்பதியினருக்கு மகனாகப் பிறந்தார். இவர் பொறியியலிலும் ஹோமியோபதி மருத்துவத்திலும் முதுநிலைப் பட்டம் பெற்றவர். இவரது மனைவி நல்லம்மை ராமநாதனாவார்.  

## திரைத்துறை
இவரது தந்தையைப் போலப் பல பல திரைப்படங்களுக்கு நிதி விநியோகம் செய்து வந்தார். சென்னை புரசைவாக்கத்தில் *அபிராமி* மற்றும் *பால அபிராமி* என்ற திரையரங்குகளை 1976 இல் கட்டினார். திரைத்துறையில் விநியோகஸ்தராகவும் தயாரிப்பாளராகவும் எழுத்தாளராகவும் இருந்துவருகிறார். *உன்னோடு கா* என்ற திரைப்படத்திற்கு கதை எழுதினார்.  
### தயாரித்த படங்கள்
- பஞ்சாமிர்தம்
- வினோதய சித்தம்

## விருதுகள்
இவர் பெற்றுள்ள விருதுகளின் பட்டியல்.  
- கலைமாமணி
- ராஜ சண்டோ விருது
- ஸ்டார் சினிமா விருது
- சேவா ரத்னா விருது
- ஆன்மீகச் செம்மல்
- பிரதமர் ராஜிவ் கந்தி விருது
# ஜக்கம்புடி ராம்மோகன் ராவ்


**ஜக்கம்புடி ராம்மோகன் ராவ்** (*Jakkampudi Rammohan Rao*) (6 ஆகஸ்ட் 1953&nbsp;– 9 அக்டோபர் 2011) ஆந்திரப் பிரதேச சட்டமன்றத்தில் மூன்று முறை கடையம் தொகுதியின் சட்டமன்ற உறுப்பினராக இருந்தார். 1989, 1999 மற்றும் 2004 தேர்தல்களில் இந்திய தேசிய காங்கிரசு கட்சி வேட்பாளராக வெற்றி பெற்றார். 2004 இல் சாலைகள் மற்றும் கட்டிடங்கள் மாநில அமைச்சராக நியமிக்கப்பட்டார். பின்னர் கலால் துறை அமைச்சரானார். இவர் 2010 இல் ஒய். எஸ். ஆர். காங்கிரஸ் கட்சியில் சேர்ந்தார்
# உபேந்திரநாத் பர்மன்



**உபேந்திரநாத் பர்மன்** (*Upendranath Barman*) இந்தியாவைச் சேர்ந்த ஓர் அரசியல்வாதியாவார். 1899 ஆம் ஆண்டு திசம்பர் மாதம் முதல் தேதியன்று இவர் பிறந்தார். இந்திய தேசிய காங்கிரசு கட்சியின் உறுப்பினராக, மேற்கு வங்காளத்தில் உள்ள கூச் பெகர் தொகுதியிலிருந்து இந்திய நாடாளுமன்றத்தின் கீழ் சபையான மக்களவைக்கு உபேந்திரநாத் பர்மன் தேர்ந்தெடுக்கப்பட்டார்.  

## தனிப்பட்ட வாழ்க்கை
பர்மன் இராச்பன்சி குடும்பத்தைச் சேர்ந்தவர். இவர் கூச் பெகரில் தந்தை பிரநாராயண பர்மனுக்கு மகனாகப் பிறந்தார். கூச் பெகரில் உள்ள விக்டோரியா கல்லூரியில் பட்டம் பெற்றார் மற்றும் கல்கத்தா பல்கலைக்கழக சட்டக் கல்லூரியில் சட்டப் பாடத்தில் பட்டம் பெற்றார். இயல்பைகுரியில் சில ஆண்டுகள் வழக்கறிஞர் தொழில் செய்தார். 1926 ஆம் ஆண்டில் சிரோதேவால தேவியை மணந்து கொண்டார். இத்தம்பதியருக்கு இரண்டு மகன்கள் மற்றும் நான்கு மகள்கள் இருந்தனர். உபேந்திரநாத் 1988 ஆம் ஆண்டில் இறந்தார்.  

## அரசியல் வாழ்க்கை
பர்மன் இந்திய தேசிய காங்கிரசு கட்சியின் ஓர் உறுப்பினராக இருந்தார். 1937 ஆம் ஆண்டு முதல் 1945 ஆம் ஆண்டு வரை வங்காள சட்டமன்றத்தில் சட்டமன்ற உறுப்பினராக இருந்தார். 1941 மற்றும் 1943 ஆம் ஆண்டுகளுக்கு இடையில் மாநில அமைச்சராகவும் பணியாற்றினார். 1952 ஆம் ஆண்டில் நடந்த முதல் பொதுத் தேர்தலில், வடக்கு வங்காள மக்களவைத் தொகுதியில் போட்டியிட்டு வெற்றி பெற்றார். 1957 ஆம் ஆண்டில் மீண்டும் மக்களவை தேர்தலில் கூச் பெகர் தொகுதியில் போட்டியிட்டு வெற்றி பெற்றார்.  

## செயல்பாடுகள்
பர்மன் பிற்படுத்தப்பட்ட சாதியினரின் உரிமைகளுக்காக குரல் கொடுத்தார். பின்னர் 'தாழ்த்தப்பட்ட வகுப்பினர்' என அழைக்கப்படும் பட்டியல் சாதியினருக்கான இடஒதுக்கீடு, இந்திய அரசு சட்டம், 1935 ஆம் ஆண்டில் இணைக்கப்பட்டது, இச்சட்டத் திருத்தம் பிரித்தானிய பாராளுமன்றத்தால் நிறைவேற்றப்பட்டது, ஆனால் பின்தங்கிய சாதிகளின் நிலை மேம்படவில்லை என்று பர்மன் நம்பினார். இவரைப் பொறுத்தவரை, கல்வி பெறும் வாய்ப்பைப் பெற்ற ஒரு சில சலுகைகள் மட்டுமே சிறந்த நிலையில் இருந்தன.  

## இலக்கிய வாழ்க்கை
இராச்பன்சி சமூகத்தின் வரலாறு மற்றும் இராச்பன்சி சமுகத்தினரின் இலக்கிய வரலாறு ஆகியவற்றை பர்மன் எழுதியுள்ளார்.
# நீரில்லா வெள்ளம்: பட்டியல்

**நீரில்லா வெள்ளம்: பட்டியல்** (*List of non-water floods*) என்பது நீரில்லாமல் ஏற்பட்ட வெள்ளங்களின் பட்டியல் ஆகும். இந்த வெள்ளம் மண் பாய்ச்சல்கள், எண்ணெய் கசிவுகள் அல்லது எரிமலை சேற்றுப்பாவுகளால் நிகழ்ந்தவை ஆகும். இந்த வெள்ளம் சேமிப்பு வசதிகளில் ஏற்படும் திடீரென பாதிப்புக் காரணமாகச் சேமிப்பு திரவங்கள் வெளியேறுவது அல்லது தொழில்துறையில் தேக்கி வைக்கப்பட்டிருக்கும் நச்சுக் கழிவு வெளியேற்றங்கள் அடங்கும். சேமிப்பு வசதி குறைபாடுகளினால் ஏற்படும் இச்சம்பவங்கள் பொதுவாக ஒரு சிறிய பகுதியில் பாதிப்பினை ஏற்படுத்தினாலும், விழைவு நகரங்களில் பேரழிவாக உள்ளது. எடுத்துக்காட்டாக, 1919-ல் வெல்லப்பாகு தொட்டியில் ஏற்பட்ட செயலிழப்புக் காரணமாக உருவான வெல்லப்பாகு வெள்ளத்தினால் அமெரிக்காவின் மாசசூசெட்சில் உள்ள பாஸ்டனில் 21 பேர் கொல்லப்பட்டனர்.  

தொழிற்சாலைகளின் நீர்மத்தேக்கங்கள் பெரும்பாலும் நச்சு கழிவுகளைச் சேமிக்கப் பயன்படுத்தப்படுகின்றன. மேலும் இவற்றில் ஏற்படும் பாதிப்பு பெரிய பகுதியை வெள்ளத்தில் மூழ்கடித்து, சுற்றுச்சூழல் சேதத்தை ஏற்படுத்துகிறது. 2010ஆம் ஆண்டு அங்கேரியில் உள்ள அஜ்கா அலுமினா ஆலையில் உள்ள சேமிப்பு பகுதியில் ஏற்பட்ட பாதிப்பு காரணமாக அருகிலுள்ள சிறிய நகரம் வெள்ளத்தில் மூழ்கியது. இதில் பலர் உயிரிழந்தனர். 2008ஆம் ஆண்டு அமெரிக்காவின் டென்னசியில் கிங்ஸ்டன் புதைபடிவ ஆலை கசிவினைச் சுத்தம் செய்யப் பல ஆண்டுகள் ஆனதோடு, இதில் 40 தொழிலாளர்கள் கொல்லப்பட்டனர்.  

## பட்டியல்
**நீரில்லா வெள்ளம்: பட்டியல்**

| இலண்டன் பீர் வெள்ளம் | அக்டோபர் 1814 | பீர் | இலண்டன், இங்கிலாந்து |  |
| --- | --- | --- | --- | --- |
| டப்ளின் விஸ்கி தீ. | சூன் 1875 | விஸ்கி | டப்லின், அயர்லாந்து |  |
| பெரும் வெல்லப்பாகு வெள்ளம் | சனவரி 1919 | வெல்லப்பாகு | பாஸ்டன், ஐக்கிய நாடுகள் |  |
| ராக்வுட் & ஆம்ப்; நிறுவனத்தின் கப்பல் துறை தீ | மே 1919 | உருகிய சாக்லேட் மற்றும் வெண்ணெய் | நியூ யார்க்கு சிட்டி, ஐக்கிய நாடுகள் |  |
| விஸ்கான்சின் வெண்ணெய் வெள்ளம் | மே 1991 | வெண்ணெய், பாலாடைக்கட்டி மற்றும் பதப்படுத்தப்பட்ட இறைச்சி | மேடிசன், ஐக்கிய நாடுகள் |  |
| கிங்ஸ்டன் புதைபடிவ ஆலை நிலக்கரி பறக்க சாம்பல் குழம்பு கசிவு | திசம்பர் 2008 | தண்ணீரில் கலக்கப்படும் நிலக்கரி உபதயாரிப்புகள் | கிங்சுடன், தென்னேசி, ஐக்கிய நாடுகள் |  |
| அஜ்கா அலுமினா ஆலை விபத்து | அக்டோபர் 2010 | பாக்சைட் எச்சம் தண்ணீரில் கலக்கப்படுகிறது | அஜ்க்கா, அங்கேரி |  |
| மரியானா அணை விபத்து | நவம்பர் 2015 | தண்ணீரில் கலந்த கூலக்கழிபொருள் | மரியானா, பிரேசில் |  |
| பெப்சி பழச்சாறு வெள்ளம் | ஏப்ரல் 2017 | பல்வேறு சாறுகள் | லெபெடியன், உருசியா |  |
| லெவிரா டிஸ்டில்லர் ஒயின் வெள்ளம் | செப்டம்பர் 2023 | சிவப்பு தேறல் | சாவோ லூரென்சோ டோ பைரோ, போர்த்துகல் | } |
# புபொப 405



**புபொப 405 அல்லது எச்டி 6869** என்பது பீனிக்சு விண்மீன் குழுவில் அமைந்துள்ள 7 ஆம் பருமை விண்மீனாகும். இது 1834 செப்டம்பர் 6 அன்று ஜான் எர்ழ்சல் என்பவரால் கண்டுபிடிக்கப்பட்டது. பின்னர் புதிய பொது அட்டவணையில் புபொப *405 ஆக* நுழைவதற்கு வழிவகுத்தது.
# மையப்படுத்தப்பட்ட நான்முக எண்கள்


மையப்படுத்தப்பட்ட நான்முக எண்கள் (*centered tetrahedral number*) என்பது நான்முக முக்கோணகத்தை உருவகிக்கும் ஒரு மையப்படுத்தப்பட்ட வடிவ எண்ணாகும்.  

*n* ஆவது மையப்படுத்தப்பட்ட நான்முக எண்ணிற்கான வாய்பாடு:  
:<math>(2n+1)\times{(n^2+n+3) \over 3}</math>  

முதலில் வரும் மையப்படுத்தப்பட்ட நான்முக எண்கள் சில:  
:1, 5, 15, 35, 69, 121, 195, 295, 425, 589, 791, ... .  

- ஒவ்வொரு மையப்படுத்தப்பட்ட நான்முக எண்ணும் ஒற்றையெண்ணாக இருக்கும்.
- <math>a \equiv 2, 3,4 </math> (mod <math>5</math>) என்றமையும் <math>a</math> ஐ சுட்டெண்களாகக் கொண்ட நான்முக எண்கள் 5 ஆல் வகுபடும்.

எடுத்துக்காட்டு:  
- இரண்டாவது நான்முக எண் '5' இன் சுட்டெண் 2; மேலும், <math>2 \equiv 2 </math> (mod <math>5</math>)
- மூன்றாவது நான்முக எண் '15' இன் சுட்டெண் 3; மேலும், <math>a \equiv 3 </math> (mod <math>5</math>)
- நான்காவது நான்முக எண் '35' இன் சுட்டெண் 4; மேலும், <math>a \equiv 4 </math> (mod <math>5</math>)
- ஏழாவது நான்முக எண் '195' இன் சுட்டெண் 7; மேலும், <math>a \equiv 2 </math> (mod <math>5</math>)
- எட்டாவது நான்முக எண் '295' இன் சுட்டெண் 8; மேலும், <math>a \equiv 3 </math> (mod <math>5</math>)
- ஒன்பதாவது நான்முக எண் '425' இன் சுட்டெண் 9, மேலும், <math>a \equiv 4 </math> (mod <math>5</math>)

இந்த ஆறு மையப்படுத்தப்பட்ட நான்முக எண்களும் 5 ஆல் வகுபடும் எண்கள் என்பதைக் காணலாம்.
# துரியோதன் மாஜி

**துரியோதன் மாஜி** (*Duryodhan Majhi*) (14 ஏப்ரல் 1938 - 11 ஜனவரி 2022) ஒரு இந்திய அரசியல்வாதி ஆவார்.  

## சுயசரிதை
நூவாபடா மாவட்டத்தில் உள்ள காரியார் தொகுதியில் இருந்து ஒடிசா சட்டமன்ற உறுப்பினராக இருந்தவர் மாஜி. இவர் காரியார் தொகுதியில் இருந்து ஐந்து முறை சட்டமன்ற உறுப்பினராக இருந்தவர். இவர் ஜனதா தளத்தின் உறுப்பினராக முதன்முதலில் 1990- ஆம் ஆண்டிலும், 1995-ஆம் ஆண்டிலல் மீண்டும் ஒருமுறையும் ஒடிசா சட்டப் பேரவைக்கு தேர்ந்தெடுக்கப்பட்டார். பின்னர் இவர் 2000 மற்றும் 2004 ஆம் ஆண்டுகளில் பிஜு ஜனதா தளத்தின் உறுப்பினராகவும், 2009- ஆம் ஆண்டில் பாரதிய ஜனதா கட்சியின் உறுப்பினராகவும் சட்டமன்ற உறுப்பினராகத் தேர்ந்தெடுக்கப்பட்டார். இவர் 2000 மற்றும் 2009 ஆம் ஆண்டுகளுக்கு இடைப்பட்ட காலத்தில் தகவல் மற்றும் மக்கள் தொடர்புத் துறை அமைச்சராகவும், சுகாதாரத் துறை அமைச்சராகவும், குடும்ப நலத் திட்டம் மற்றும் ஒருங்கிணைப்பு அமைச்சராகவும், அறிவியல் மற்றும் தொழில்நுட்பத் துறை அமைச்சராகவும் பணியாற்றினார் இவர் 2014-ஆம் ஆண்டில் பிஜு ஜனதா தளத்திலிருந்து விலகினார். 2014-ஆம் ஆண்டில் ஒடிசா சட்டப் பேரவைத் தேர்தலில் பாரதிய ஜனதா கட்சி சார்பில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். 2019 ஆம் ஆண்டு ஒடிசா சட்டமன்றத் தேர்தலுக்கு முன்பு, இவர் பாரதிய ஜனதா கட்சியில் இருந்து விலகி மீண்டும் பிஜு ஜனதா தளத்தில் இணைந்தார். மாஜி புவனேஸ்வரில் 11 ஜனவரி 2022 அன்று தனது 83 வயதில் இறந்தார்.
# கிருசுயமுக் சட்டமன்றத் தொகுதி



**கிருசுயமுக் சட்டமன்றத் தொகுதி** (*Hrishyamukh Assembly constituency*) இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும். இது தெற்கு திரிபுரா மாவட்டத்தில் உள்ளது. இது திரிபுரா கிழக்கு மக்களவைத் தொகுதியின் ஒரு பகுதியாகும்.  

## சட்டப் பேரவை உறுப்பினர்கள்
| ஆண்டு | சட்டமன்ற உறுப்பினர் | கட்சி |
| --- | --- | --- |
| 1972 | சந்திர சேகர் தத்தா | இந்திய தேசிய காங்கிரசு |
| 1977 | பாதல் சௌத்ரி | இந்திய பொதுவுடமைக் கட்சி (மார்க்சிஸ்ட்) |
| 1983 |  |  |
| 1988 |  |  |
| 1993 | திலீப் சௌத்ரி | இந்திய தேசிய காங்கிரசு |
| 1998 | பாதல் சௌத்ரி | இந்திய பொதுவுடமைக் கட்சி (மார்க்சிஸ்ட்) |
| 2003 |  |  |
| 2008 |  |  |
| 2013 |  |  |
| 2018 | பாதல் சௌத்ரி | இந்திய பொதுவுடமைக் கட்சி |
| 2023 | அசோக் சந்திர மித்ரா | இந்திய பொதுவுடமைக் கட்சி (மார்க்சிஸ்ட்) |

## தேர்தல் முடிவுகள்
### 2023

## மேலும் பார்க்கவும்
- திரிபுரா சட்டப் பேரவையின் தொகுதிகளின் பட்டியல்
- தெற்கு திரிபுரா மாவட்டம்
- திரிபுரா மேற்கு (லோக்சபா தொகுதி)
# வீரணிமங்கலம் மகாதேவர் கோயில்



**வீரணிமங்கலம் மகாதேவர் கோயில்** இந்தியாவின் கேரள மாநிலத்தில் திருச்சூர் மாவட்டத்தில் எங்கக்காட்டில் உள்ள சிவன் மற்றும் நரசிம்மருக்கான ஒரு பழமையான இந்து கோயிலாகும் .  

இக்கோயிலின் மூலவரான சிவபெருமான் மேற்கு நோக்கிய நிலையில் சுயம்புலிங்கமாக உள்ளார். 1000 ஆண்டுகளுக்கும் மேலான பழமையான இக்கோயில் கேரள-திராவிட கட்டிடக்கலை பாணியைச் சேர்ந்ததாகும். பரசுராம முனிவர் சிவபெருமானின் சிலையை நிறுவியதாக நாட்டுப்புற வழக்காறுகள் கூறுகின்றன. மகாவிஷ்ணுவின் ஆறாவது அவதாரம் பரசுராம முனிவர் ஆவார். இந்த கோயில் கேரளாவின் புகழ்பெற்ற 108 சிவன் கோயில்களில் ஒன்றாகும். 108 சிவாலய தோத்திரத்தில் இக்கோயிலைப் பற்றிய குறிப்புகள் காணப்படுகின்றன.  

## கோயில் அமைப்பு
இக்கோயில் வடக்கஞ்சேரி வட்டத்தின் தெற்குப் பகுதியில் எங்கக்காடு கிராமத்தில் அமைந்துள்ளது. இந்த வட்டத்திலுள்ள முக்கியமான கோயில்களில் இதுவும் ஒன்றாகும். கோயில் சுமார் இரண்டு ஏக்கர் நிலப்பரப்பைக் கொண்டுள்ளது. கோவில் கட்டிடக்கலையை நோக்கும்போது சிவன் கோயில்கள் மிகவும் முக்கியத்துவம் வாய்ந்தவை என்பது கருதப்படுகிறது. கோயில் வளாகம் மேற்கு நோக்கி அமைந்துள்ளது. கோயிலின் மேற்குப் பகுதியில் ஒரு பெரிய குளம் உள்ளது. சிவன் கோயிலை எதிர்கொள்ளும் வகையில் அமைந்துள்ளது.  

## நரசிம்மர்
நரசிம்மரும் சிவபெருமானுடன் தொடர்புடையவராக இருப்பதால் இங்கு நரசிம்மருக்கு முக்கியத்துவம் கொடுக்கப்பட்டுள்ளது. நரசிம்மரின் சன்னதி மேற்கு நோக்கி உள்ளது. சிவபெருமானின் கோபத்தை நரசிம்மர் போக்கியதாக கூறப்படுகிறது.  

## துணைத்தெய்வங்கள்
இக்கோயிலில் மகா விஷ்ணு, கணபதி. அய்யப்பன், முருகன், நாகர், கிருஷ்ணன் ஆகிய துணைத்தெய்வங்கள் உள்ளன.  

## மேலும் பார்க்கவும்

- 108 சிவன் கோவில்கள்
- கேரளாவின் கோவில்கள்
# மையப்படுத்தப்பட்ட எண்முக எண்


**மையப்படுத்தப்பட்ட எண்முக எண்** (*centered octahedral number*) அல்லது **அவுய் எண்முக எண்** (*Haüy octahedral number*) என்பது, ஆதிப்புள்ளியை மையமாகக் கொண்ட எண்முகிக்குள் அமைந்த முப்பரிமாண முழுஎண் கூடமைப்பிலுள்ள புள்ளிகளின் எண்ணிக்கையை எண்ணுகின்ற, வடிவ எண்ணாகும்.  
'அவுய் எண்முக எண்'களென பிரெஞ்சு போதகரும் கனிமவியலாளருமான 'ரெனே ஜஸ்த் அவுய்' என்பாரின் பெயரால் அழைக்கப்படுகின்றன.  

## வாய்பாடு
- ஆதிப்புள்ளியிலிருந்து *n* படிகளுக்குள் அமையும் முப்பரிமாண கூடமைப்புப் புள்ளிகளின் எண்ணிக்கை கீழ்வரும் வாய்பாட்டால் தரப்படுகிறது. அதாவது *n* ஆவது மையப்படுத்தப்பட்ட எண்கோண எண்ணுக்கான வாய்பாடு:
:<math>\frac{(2n+1)\(2n^2+2n+3\)}{3}</math>  

- மையப்படுத்தப்பட்ட எண்முக எண்களில் முதலிலமையும் சில (*n* = 0, 1, 2, ...):
:1, 7, 25, 63, 129, 231, 377, 575, 833, 1159, ...  

- மையப்படுத்தப்பட்ட எண்முக எண்களின் 'பிறப்பிக்கும் சார்பு':
:<math>\frac{(1+x)^3}{(1-x)^4}.</math>  

- மையப்படுத்தப்பட்ட எண்முக எண்கள் பின்வரும் மீள்வரு தொடர்பை நிறைவுசெய்கின்றன:
:<math>C(n)=C(n-1)+4n^2+2.</math>  

- அடுத்தடுத்து வரும் எண்முக எண் சோடிகளின் கூட்டுத்தொகையாக மையப்படுத்தப்பட்ட எண்முக எண்களைப் பெறலாம்.
# வேலூர் பெருந்தட்டை சிவன் கோயில்



**வேலூர் பெருந்தட்டை சிவன் கோயில்** இந்தியாவில் கேரள மாநிலத்தில் கோட்டயம் மாவட்டத்தில் தலையோலபரம்புக்கு அருகில் உள்ள வேலூரில் அமைந்துள்ள கோயிலாகும்.  

கோயிலின் மூலவர் சிவன் சன்னதி கிழக்கு நோக்கி அமைந்துள்ளது. கேரளாவில் உள்ள 108 சிவன் கோயில்களில் இதுவும் ஒன்றாகும். மூலவர், பரசுராம முனிவரால் நிறுவப்பட்டதாகக் கூறுவர். கோட்டயம் மாவட்டத்தில் உள்ள பழமையான சிவன் கோயில்களில் இதுவும் ஒன்றாகும்.  

## மேலும் பார்க்கவும்

- 108 சிவன் கோவில்கள்
- கேரளாவின் கோவில்கள்
# வேலோர்வட்டம் மகாதேவர் கோயில்



**வேலோர்வட்டம் மகாதேவர் கோயில்** இந்தியாவின் கேரள மாநிலத்தில் ஆலப்புழை மாவட்டத்தில் சேர்த்தலாவில் அமைந்துள்ள ஒரு இந்துக் கோயிலாகும்.  

இக்கோயில் கி.பி.7ஆம் நூற்றாண்டில் ஆழ்வாஞ்சேரி தம்பிரக்கால் என்பவரால் கட்டப்பட்டதாக நம்பப்படுகிறது. புராணத்தின் படி, மகாவிஷ்ணுவின் ஆறாவது அவதாரமான பரசுராமரால் பரிசளிக்கப்பட்ட இடமாக கேரளா கருதப்படுகிறது. இக்கோயில் மூலவர் பரசுராம முனிவரால் கொண்டு கேரள மாநிலத்தில் அமைந்துள்ள சில கோயில்களில் இக்கோயிலும் ஒன்றாகும். சிவாலய சோத்திரத்தில் பட்டியலிடப்பட்டுள்ள 108 சிவாலயங்களில் இக்கோயில் ஒன்றாகும். இந்தக் கோயில் கட்டப்பட்ட சரியான காலம் தெரியப்படவில்லை. கேரளாவில் உள்ள பல பிரபலமான குடும்பங்களுக்கு இக்கோயில் ஒரு குடும்ப கோயிலாகும்.  

## அமைவிடம்
இக்கோயில் சேர்த்தலா நகரில் அமைந்துள்ளது. சேர்தலா கேஎஸ்ஆர்டிசி பேருந்து நிலையத்திலிருந்து ஒரு கிலோமீட்டர் தொலைவில் தேசிய நெடுஞ்சாலைக்கு புறவழிச்சாலையில் இக்கோயில் அமைந்துள்ளது.  

## மேலும் பார்க்கவும்
- 108 சிவன் கோவில்கள்
- கேரளாவின் கோவில்கள்
- நளபதனீஸ்வரம் ஸ்ரீ மகாதேவர் ஆலயம்
# வேதாளன் காவு மகாதேவர் கோயில்



**வேதாளன் காவு மகாதேவர் கோயில்** இந்தியாவில் கேரளாவின் ஆலப்புழா மாவட்டத்தில் காயங்குளம் அருகில் கிருஷ்ணாபுரத்தில் அமைந்துள்ள கோயிலாகும்.  

இங்கு சிவபெருமான் வேதாளனாக வழிபடப்படுகிறார். இக் கோயில் புகழ்பெற்ற ஓச்சிரா பரபிரம்ம கோவிலின் கிழக்கில் சுமார் 3 கி.மீ. தொலைவில் அமைந்துள்ளது.  

## முக்கியமான விழாக்கள்
மலையாள மாதமான மகரம் கடைசி வெள்ளிக்கிழமை (பிப்ரவரி மாதம்), சிவராத்திரி, விசு ஆகியவை இக்கோயிலின் முக்கியமான விழாக்களாகும்.  

## மேலும் பார்க்கவும்
- கேரளாவின் கோவில்கள்
- கேரளாவின் கோவில் திருவிழாக்கள்
# டாக்டர் எம்.ஜி.ஆர்‌ பேச்சுத்திறன் மற்றும் செவித்திறன் குறைபாடு உறைவிட மேல்நிலைப்பள்ளி


**டாக்டர் எம்.ஜி.ஆர்‌ பேச்சுத்திறனும், செவித்திறனும் குறைபாடுள்ளோருக்கான இல்லத்துடன்கூடிய மேல்நிலைப்பள்ளி** (*Dr. M. G. R. Home and Higher Secondary School for the Speech and Hearing Impaired*)இந்தியாவின் தமிழ்நாட்டிலுள்ள காஞ்சிபுரம் மாவட்டத்திலுள்ள கல்வி நிறுவனமாகும். இது 1990‌ ஆம் ஆண்டு சனவரி 17ஆம் நாள் தொடங்கப்பட்டது.  

## விவரம்
இந்த நிறுவனமானது தமிழ்நாடு அரசின் மாற்றுத்திறனாளிகள் மறுவாழ்வு ஆணையரின் அங்கீகாரம் பெற்றது. இந்நிறுவனம் பேச்சு மற்றும் செவித்திறன் குறைபாடுள்ள தேசிய நிறுவனமான அலி யாவர் ஜங் பட்டியலில் இடம் பெற்றுள்ளது. இப் பள்ளியானது மேல்நிலை வகுப்பு வரை நன்கு பயிற்சி பெற்ற ஆசிரியர்களை கொண்டுள்ளது. இங்கு படிக்கும் மாணவர்கள் தொலைதூரக் கல்வித்திட்டம் மூலமாக பல்கலைக்கழக தேர்வுகளை மேற்கொள்கிறார்கள். மாணவர்கள் ஒருங்கிணைந்த முதன்மைப் பள்ளிகள் மூலமும் பயனடைகிறார்கள். இப்பள்ளியும் இல்லமும் எம்.ஜி.ஆர் நினைவு அறக்கட்டளை மூலம் நிறுவப்பட்டு பராமரிக்கப்படுகிறது.
# ஆர்த்தி பி. காட்செசு



**ஆர்த்தி பி. காட்செசு** *(Artie P. Hatzes) *, (பிறப்பு: மே 24,1957) ஒரு அமெரிக்க வானியலாளர் ஆவார். அவர் ஜெனாவின் பிரெட்ரிக் ஷில்லர் பல்கலைக்கழகத்தில் பேராசிரியராகவும் , கார்ல் சுவார்சுசைல்டு வான்காணகத்தின் (துரிங்கியன் மாநில ஆய்வகம்) இயக்குநராகவும் உள்ளார்.  

புறக்கோள்களைத் தேடுவதில் முன்னோடியாக இருக்கும் காட்செசு , COROT விண்வெளி ஹிட்டத்தில் பணியாற்றி வருகிறார். அவரது கண்டுபிடிப்புகளில் பொலக்ஸ் பி எப்சிலான் எரிடானி பி புறக்கோள்களும் எச்டி 13189 துணைக்கோளும் அடங்கும்.
# பெரியசேமூர் பேருந்து நிலையம், ஈரோடு


**பெரியசேமூர் பேருந்து நிலையம்** ஆனது ஈரோடு மாநகரத்தில் அமையப்பெரும் ஒரு புதிய புறநகர் பேருந்து நிலையம் ஆகும்.  

ஈரோடு மாநகரின் மையப்பகுதியில் அமையப்பெற்றுள்ள சுதந்திரதின வெள்ளிவிழா மத்திய பேருந்து நிலையத்தை பிரித்து கரூர் சாலையில் உள்ள சோலார் மற்றும் சத்தி சாலையில் உள்ள பெரியசேமூர் ஆகிய இரண்டு இடங்களில் புறநகர் பேருந்து நிலையங்கள் உருவாக்கப்பட்டது.  

**அமைவிடம்**  

இது ஈரோட்டிலிருந்து சத்தியமங்கலம் செல்லும் பிரதான சாலையையொட்டி பெரியசேமூர் பகுதியில் அமைந்துள்ளது. மத்திய பேருந்து நிலையம் அருகே உள்ள சுவஸ்திக் சந்திப்பிலிருந்து 3 கி.மீ. தொலைவில் கனிராவுத்தர்குளம் எதிரில் அமைந்துள்ளது.  

இது ஈரோடு சந்திப்பு தொடருந்து நிலையம் சுமார் 6 கி. மீ தொலைவிலும் சித்தோட்டிலிருந்து சுமார் 5 கி.மீ தொலைவிலும் அமைந்துள்ளது.  

சுமார் 14 ஏக்கர் நிலப்பரப்பில் சத்தி சாலைக்கும் அக்ரஹாரம் இணைப்பு சாலைக்கும் இடைப்பட்ட பகுதியில் சுமார் 130 கோடி மதிப்பீட்டில் இந்தப் பேருந்து நிலையம் அமைகிறது.  

இந்தப் பேருந்து நிலையத்திலிருந்து கோபி, சத்தி, அந்தியூர், மேட்டூர், தாளவாடி, மைசூர், பெங்களூரு, கோவை, திருப்பூர் போன்ற பகுதிகளுக்கான பேருந்துகள் இயக்கப்படவுள்ளது.  

**மேலும் பார்க்க**  

- மத்திய பேருந்து நிலையம், ஈரோடு
- சோலார் பேருந்து நிலையம், ஈரோடு
- ஈரோடு மாநகர பேருந்து வழித்தடங்கள்
# காட்டடிக்கடவு



**காட்டாடிக்கடவு** (*Kattadikkadavu*) என்பது இந்தியாவின் கேரள மாநிலம் இடுக்கி மாவட்டத்தில் தொடுபுழா அருகே வண்ணாபுரம் பஞ்சாயத்தில் அமைந்துள்ள ஒரு மலையேற்றத் தலம் ஆகும். இது எர்ணாகுளம் மாவட்டத்தில் உள்ள மூவாற்றுப்புழையில் இருந்து 34 கி.மீ தொலைவில் அமைந்துள்ளது.  

## நோக்கு
வண்ணாபுரம் ஊராட்சிக்கு உட்பட்ட காட்டாடிக்கடவு பாரம்பரிய பண்ணை மற்றும் மலை சுற்றுலா சங்கத்தின் கட்டுப்பாட்டில் உள்ளது. இது தொடுபுழாவில் இருந்து 30 கி.மீ தொலைவிலும், வண்ணாபுரம் கல்லிப்பாறை சந்திப்பில் இருந்து 2 கி.மீ தொலைவிலும் அமைந்துள்ளது. இங்குள்ள முக்கிய இடங்கள் முனியரா மற்றும் உள்ளே இருக்கும் பழங்கால எழுத்துக்கள் ஆகும். மரத்தகமலா என்பது காட்டடிக்கடவிலிருந்து 800 மீ தொலைவில் அமைந்துள்ள ஒரு குன்று ஆகும். எர்ணாகுளம் மாவட்டத்தில் உள்ள பூததங்கெட்டு அணையின் ஒரு பகுதியை காட்டடிக்கடவில் இருந்து பார்க்க முடியும். இலவீழபூஞ்சிரா மற்றும் தொம்மன்குத்து போன்ற சுற்றுலாத் தலங்களை இங்கிருந்து பார்க்க முடியும். கொட்டப்பாரா காட்சி முனை மற்றும் ஆனையடிகுத்து நீர்வீழ்ச்சிகளும் காட்டடிக்கடவுக்கு அருகில் அமைந்துள்ளன.
# கெப்ளர்-41



**கெப்ளர் - 41** அல்லது** KOI - 196** *(Kepler-41)* or *(KOI-196)* என்பது சிக்னசு விண்மீன் குழுவில் உள்ள ஒரு விண்மீன் ஆகும். சூரியனைப் போன்ற ஜி - வகை முதன்மை வரிசை விண்மீனாகும் , இது சுமார் 3,68 ஒளி ஆண்டுகள் (1130 பார்செக்) தொலைவில் அமைந்துள்ளது. சூரியனை விட 129% மடங்கு ஆரமும் 5,750 கெ. மேற்பரப்பு வெப்பநிலையும் 115% சூரியப் பொறுண்மையும் கொண்டுள்ளது. 2013 - 14 ஆம் ஆண்டில் கெப்ளர் - 41 க்கு விண்மீன் இணைகளைத் தேடுவது உறுதியற்ற முடிவுகளை அளித்துள்ளது - கெப்ளர் 41 ஒற்றை விண்மீனாக உள்ளது.  

## கோள் அமைப்பு
2011 ஆம் ஆண்டில் கெப்ளர் - 41பி என்ற கோள் விண்மீனின் வட்டணையில் கண்டுபிடிக்கப்பட்டது. இந்தக் கோள் கெப்ளர் - 41க்கு மிக அருகில் 1.86 நாள் அலைவுநேரத்தில் சுற்றி வருகிறது. கெப்ளர் - 41 இலிருந்து அதிக அளவு கதிர்வீச்சைப் பெற்ற போதிலும் , கெப்ளர். 41பி யின் ஆரம் வியாழனை விட குறைவாக இருப்பதாக தொடக்கத்தில் நம்பப்பட்டது. இது ஒரு சூடான வியாழன் இயல்பற்றதாக இருப்பினும் பின்னர் செய்த நோக்கீடுகள் மற்ற சூடான வியாழன்களைப் போலவே ஒரு கூடுதலான ஆரத்தைக் காட்டின. கெப்ளர் - 41பி ம் வடிவியல் தெறிப்பெண் 0.30 ஆகும்.  

}}
# தபதி நீர்முனை



**தபதி நீர்முனை** (*Tapi Riverfront*) என்பது இந்தியாவின் குசராத்து மாநிலம் சூரத்து நகரத்தில் பாயும் தபதி ஆற்றின் கரையில் உருவாக்கப்பட்ட ஒரு நீர்முனை ஆகும். மாநில அரசு ஆற்றங்கரையில் 54 எக்க்டேர் நிலத்தை ஆற்றங்கரை திட்ட மேம்பாட்டிற்காக ஒதுக்கியது.  

சூரத்து நகராட்சி ஆணையம் அகமதாபாத்தில் உள்ள சபர்மதி நதிக்கரை திட்டத்தின் படி தபதி நதியை சுற்றுச்சூழல் பாதுகாப்பாகவும், பொது பொழுதுபோக்கு மையமாகவும் மாற்றுவதை நோக்கமாகக் கொண்டு செயல்பட்டு வருகிறது.
# நன்புரா பார்சி நூலகம்



**நன்புரா பார்சி நூலகம் மற்றும் வாசிப்பு அறை** (*Nanpura Parsi Library and Reading Room*) இந்தியாவின் குசராத்து மாநிலம் சூரத்து நகரத்திலுள்ள மிகப் பழமையான ஒரு பொது நூலகமாகும். முன்னதாக இந்நூலகம் பார்சி கலாச்சாரம் தொடர்பான புத்தகங்களின் பெரிய தொகுப்பு என அறியப்பட்டது.  

நூலகத்தின் மீதான ஆர்வம் குறைந்து வருவதால், இது இறுதியில் மூடப்பட்டது. நூலகத்தின் உள்ளடக்கங்கள் நவ்சாரி மற்றும் மும்பையில் உள்ள நூலகங்களுக்கும், சூரத் பார்சி பஞ்சாயத்தின் கட்டுப்பாட்டில் உள்ள மற்ற நூலகங்களுக்கும் அனுப்பப்பட்டன.  

மானவ் விகாசு சன்சுதான் என்ற சூரத்தில் உள்ள மற்ற நூலகங்களை நடத்தும் அறக்கட்டளை, நன்புரா பார்சி நூலகம் மூடப்பட்ட பிறகு 1980 ஆம் ஆண்டில் செயல்படத் தொடங்கியது. இது இப்போது ஆங்கிலம், குசராத்தி மற்றும் இந்தி வாராந்திர இதழ்கள் மற்றும் செய்தித்தாள்களை மட்டுமே கொண்டுள்ளது.
# கெப்ளர்-71



**கெப்ளர் - 71** *(Kepler-71)* என்பது சிக்னசு விண்மீன் குழுவில் உள்ள ஒரு மஞ்சள் முதன்மை வரிசை விண்மீனாகும்.  

## விண்மீனின் பான்மைகள்
கெப்ளர் - 71 சூரியனின் இளம் உலோகத்தில் 170% கனமான தனிமங்களால் செறிவூட்டப்பட்டு , மிக ந்தன்மையான விண்மீன் கரும்புள்ளிச் செயல்பாட்டைக் கொண்டுள்ளது. கரும்புள்ளிகள் 40% விண்மீன் மேற்பரப்பை இடைநிலை அகலாங்குகளில் உள்ளடக்கியுள்ளது. ஒவ்வொரு கோள் கடப்பும் சராசரியாக ஆறு கரும்புள்ளிகளைக் கடந்து செல்கிறது. முகப்பகுதி பகுதிகள் இன்னும் விரிவானவை. சூரியனைப் போலல்லாமல் கெப்ளர் - 71 இன் ஒளிக்கோளம் 2% க்கும் மிகாமல் வேறுபட்ட சுழற்சியுடன் கிட்டத்தட்ட விறைப்பான உடல் போல சுற்றிவருகிறது.  

## கோள் அமைப்பு
சூடான வியாழனான கெப்ளர்- 71பி என்ற கோள் 2010 ஆம் ஆண்டு கெப்ளர் 71 விண்மீனைச்ச் சுற்றிவருவதாகக் கண்டுபிடிக்கப்பட்டது.
# கடம்தலா-குர்தி சட்டமன்றத் தொகுதி



**கடம்தலா-குர்தி சட்டமன்றத் தொகுதி** (*Kadamtala–Kurti Assembly constituency*) இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும். இது வடக்கு திரிபுரா மாவட்டத்தின் ஒரு பகுதியாகும்.  

## சட்டப் பேரவை உறுப்பினர்கள்
| ஆண்டு | சட்டமன்ற உறுப்பினர் | கட்சி |
| --- | --- | --- |
| 2013 | பைசூர் இரகுமான் | இந்திய பொதுவுடமைக் கட்சி (மார்க்சிஸ்ட்) |
| 2018}}

=== 2018 ===

== மேலும் பார்க்கவும் ==

* திரிபுரா சட்டப் பேரவையின் தொகுதிகளின் பட்டியல்
* வடக்கு திரிபுரா மாவட்டம் |  |  |
# வில்சன் சம்பிரமாரி


**வில்சன் சம்பிரமாரி** (*Wilson Champramary*) இந்தியாவைச் சேர்ந்த ஓர் அரசியல்வாதியாவார். மேற்கு வங்காள மாநிலத்தைச் சேர்ந்த இவர் இரண்டு முறை அம்மாநிலத்தின் சட்ட மன்ற உறுப்பினராக இருந்துள்ளார். கல்சினி சட்டமன்ற தொகுதியை பிரதிநிதித்துவப்படுத்துகிறார்.  

2016 ஆம் ஆண்டு நடைபெற்ற சட்டமன்ற தேர்தலில் கல்சினி தொகுதியில் அகில இந்திய திரிணாமுல் காங்கிரசு கட்சியின் வேட்பாளராகப் போட்டியிட்டு வெற்றி பெற்றார். பாரதிய சனதா கட்சி வேட்பாளர் விசால் லாமாவை இத்தேர்தலில் வில்சன் தோற்கடித்தார்.  

2009 ஆம் ஆண்டில் நடைபெற்ற இடைத்தேர்தலில் முந்தைய சட்டமன்ற உறுப்பினர் மனோகர் திர்கியை கூர்க்கா இயன்முக்தி மோர்ச்சாவின் ஆதரவுடன் அலிபுருதுவார் தொகுதியில் சுயேட்சையாக<nowiki/>ப் போட்டியிட்டு மக்களவைத் தேர்தலில் வெற்றி பெற்றார். 2016 ஆம் ஆண்டு இவர் அகில இந்திய திரிணாமுல் காங்கிரசு கட்சியில் சேர்ந்தார், ஆனால் பின்னர் 2019 மக்களவைத் தேர்தலுக்குப் பிறகு பாரதிய சனதா கட்சிக்கு மாறினார்.
# பபியாச்சாரா சட்டமன்றத் தொகுதி


**பபியாச்சாரா சட்டமன்றத் தொகுதி** (*Pabiachhara Assembly constituency*) என்பது இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும்.  

இது உனகோட்டி மாவட்டத்தின் ஒரு பகுதியாகும். இந்த சட்டமன்றத் தொகுதி பட்டியல் சாதியினருக்கு ஒதுக்கப்பட்டுள்ளது.  

## சட்டப் பேரவை உறுப்பினர்கள்
| ஆண்டு | சட்டமன்ற உறுப்பினர் | கட்சி |
| --- | --- | --- |
| 2018 | பாகாபான் தாசு}}

=== 2023 ===

== மேலும் பார்க்கவும் ==

* திரிபுரா சட்டப் பேரவையின் தொகுதிகளின் பட்டியல்
* உனகோட்டி மாவட்டம் |  |